V drugi svetovni vojni, po bitki v Koralnem morju maja 1942, ko je glavno vlogo v pomorskem vojskovanju prevzela letalonosilka, se je sestava in delitev flote korenito spremenila. Flota sicer ostane višja organizacijska in administrativna enota, dotedanja razdelitev na homogene taktično-operativne enote – eskadre pa se spremeni v mešane operativne eskadre (Task Force), ki so sestavljene začasno, za točno določene operacije, iz ladij različnih flot: letalonosilke kot glavnina, bojne ladje, križarke in rušilci pa kot podpora in zavarovanje njihovega delovanja. Te operativne eskadre niso bile administrativne enote. Zato so bile bolj elastične in mobilne.